11/10/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Resolución do 29 de setembro de 2021 pola que se concede a autorización administrativa previa e de construción dunha instalación de distribución eléctrica no concello da Laracha (IN407A 2021/108-1)

Resolución do 29 de setembro de 2021, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello da Laracha (expediente-e.: IN407A 2021/108-1) Expediente-e.: IN407A 2021/108-1 Promotora: Hidroelectrica de Laracha, S. L. Denominación da instalación: LMT soterrada en Igrexario - Montemaior. Concello: A Laracha. FEITOS 1. O 7 de xuño de 2021, a empresa promotora solicitou a autorización administrativa previa e a autorización administrativa de construción do proxecto de execución da dita instalación de distribución eléctrica. Achegan o proxecto que inclúe memoria, planos e orzamento, ao abeiro do artigo 123 do Real decreto 1955/2000 que abrangue os seguintes documentos: â Proxecto de execución nomeado: LMT soterrada en Igrexario – Montemaior.2. O proxecto non se someteu ao trámite de información pública, segundo o artigo 50 da Lei 9/2021, do 25 de febreiro, de simplificación administrativa e de apoio á reactivación económia de Galicia (DOG núm.39, do 26 de febreiro do 2021). 3. De acordo ao establecido no artigo 127 do RD 1955/2000, do 1 de decembro, déuselles traslado ás distintas administracións, organismos ou, no seu caso, empresas de servizo público ou de servizos de interese xeral, dunha separata do proxecto na parte que a instalación puidera afectar a bens e dereitos ao seu cargo, contendo as características da instalación e a documentación cartográfica correspondente. Hidroelectrica de Laracha, S. L. presentou separatas para os seguintes organismos: Concello de A Laracha, Patrimonio e Augas de Galicia. Hidroelectrica de Laracha, S. L. manifestou a súa conformidade cos condicionados emitidos por Patrimonio. Non consta no expediente, a día de hoxe, contestación de Augas de Galicia nin do Concello da Laracha á solicitude de condicionado nin á reiteración.4. Os servizos técnicos da Xefatura Territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1) O xefe teritorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia e o artigo 39 a) do Decreto 230/2020, do 23 de decembro (DOG do 11 de xaneiro do 2021), polo que se establece a estrutura orgánica da Vicepresidencia Segunda e Consellería de Economía, Empresa e Innovación.2) A lexislación a aplicar neste expediente é a que de seguido se relaciona: a) A Lei 24/2013, do 26 de decembro, do sector eléctrico. b) O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. c) O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instruccións técnicas complementarias ITC-LAT 01 a 09. d) O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23. e) O Real decreto 842/2002, do 2 de agosto, polo que se aproba o Regulamento electrotécnico para baixa tensión. f) A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3) As características técnicas da instalación son as que a seguir se describen: Desmontaxe dun treito da liña de Media Tensión aérea Der a Montemaior - Carballaredonda (Exptes.- 192/94 e 103/00), en condutores nus de tipo LA-56, cunha lonxitude total de 193 metros, así como de 4 apoios de formigón sobre os que está tendido o treito de liña a desmontar. Os condutores existentes nus de tipo LA-56 das liñas 20/15 kV LMT Der a Montemaior - Carballaredonda (Exptes.103/00 e 192/94) e LMT a CT Iglesario Montemaior (Expte.119/07), retensaranse sobre os apoios n.º 65 e n.º 68 proxectados, ámbolos dous de tipo HVH-15/2500, que substituirán os existentes de formigón, e que farán as funcións de final de liña. Nestes apoios se realizarán os pasos aéreo/subterráneos da LMT subterránea proxectada, e se instalarán neles pararraios autoválvulas de 18 kV/10 kA. Os apoios proxectados terán a consideración de frecuentados, e poranse a terra mediante un anel pechado con picas nos vértices. Nova liña de Media Tensión subterránea 15/20 kV en condutor de tipo RHZ1 - 12/20 kV, 3 (1x150 Al), que terá o seu inicio no paso de aéreo a subterráneo a realizar no apoio n.º 65 proxectado de tipo HVH-15/2500 que substitúe ó existente da LMT Der a Montemaior - Carballaredonda (Expte.103/00), e finalizará no paso de subterráneo a aéreo a realizar no apoio n.º 68 proxectado de tipo HVH-15/2500 que substitúe ó existente da LMT Der a Montemaior - Carballaredonda (Expte.192/94), que é a orixe da LMT a CT Iglesario Montemaior (Expte.119/07), sendo a lonxitude total da liña de Media Tensión subterránea proxectada de 294 metros. A liña proxectada discorrerá soterrada en gabia de dimensións 0,50 metros de ancho e 1,20 metros de profundidade, canalizada no interior de tubo de polipropileno de 160 mm de diámetro, instalándose outro tubo de similares características co anterior a modo de reserva e un tubo de polipropileno de 125 mm de diámetro para comunicacións, sendo a lonxitude total da canalización proxectada de 263 metros.4) No expediente consta un informe favorable dos servizos técnicos desta Xefatura Territorial. De acordo con todo o sinalado, RESOLVO: 1. Conceder a autorización administrativa previa e a autorización administrativa de construción á dita instalación de distribución eléctrica.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá achegar ante esta Xefatura Territorial unha solicitude coa cal xuntará a seguinte documentación: I. As declaracións de conformidade relativas ao material ou equipamento, e as certificacións ou homologacións, se procede. II. Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houber, así com das regulamentacións e normas oportunas na montaxe da instalación e posta a punto.4. Esta aprobación outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o conselleiro de Economía, Empresa e Innovación, no prazo dun mes, contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 29 de setembro de 2021. Isidoro Martínez Arca Xefe territorial da Coruña